
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1340 


15 Οκτωβρίου 2001 


ΑΠΟΦΑΣΕΙ Σ 

Αριθ. 4764 

Υπηρεσιακός Οργανισμός και Γενικός Κανονισμός Προ¬ 
σωπικού της Ανώνυμης Εταιρείας "Κοινωνία της Πλη¬ 
ροφορίας Α.Ε.". 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ- ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του άρθρου 24 παρ. 3-12 του Ν.2860/2000 (ΦΕΚ 
251Α), 

β. Του άρθρου 29παρ. 1-7της 10071/23.03.2001 κοινής 
απόφασης των υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονο¬ 
μικών "Σύσταση Ανώνυμης Εταιρείας "Κοινωνία της Πλη¬ 
ροφορίας Α.Ε." (ΦΕΚ324/Β/27.03.2001), 

2. Την από 30/5/2001 γνώμη του Διοικητικού Συμβουλί¬ 
ου της Εταιρείας "Κοινωνίατης Πληροφορίας Α.Ε.", 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
Αποφασίζουμε: 

Κυρώνουμε τον Υπηρεσιακό Οργανισμό και Γενικό Κα¬ 
νονισμό Προσωπικού της Ανώνυμης Εταιρείας "Κοινωνία 
της Πληροφορίας Α.Ε." που έχει ως εξής: 

"ΥΠΗΡΕΣΙΑΚΟΣ ΟΡΓΑΝΙΣΜΟΣ ΚΑΙ ΓΕΝΙΚΟΣ ΚΑΝΟ¬ 
ΝΙΣΜΟΣ ΠΡΟΣΩΠΙΚΟΥ ΤΗΣ ΑΝΩΝΥΜΗΣ ΕΤΑΙΡΕΙΑΣ 
"ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Α.Ε." 

(ΚτΠ Α.Ε.) 


ΑΡΘΡΟ 1 
ΠΕΡΙΕΧΟΜΕΝΟ 

Ο παρών Οργανισμός και Κανονισμός ορίζει την οργα¬ 
νωτική δομή της Εταιρείας, την εσωτερική διάρθρωση 
των υπηρεσιών της, τον αριθμό των θέσεων του προσω¬ 
πικού και τα προσόντα κάλυψης αυτών, την κατανομή 
τους στις οργανικές μονάδες της Εταιρείας, τους όρους 
πρόσληψης του προσωπικού, τη μισθολογική του εξέλιξη, 
την αξιολόγηση και τον πειθαρχικό έλεγχο αυτού. 

ΑΡΘΡΟ 2 

ΟΡΓΑΝΑ ΔΙΟΙΚΗΣΗΣ - ΟΡΓΑΝΩΣΗΣ 

1. Η ΚτΠ Α.Ε. (εφεξής αναφερόμενη ως Εταιρεία) διοι- 
κείται από εννεαμελές (9) Διοικητικό Συμβούλιο, το οποίο 
λειτουργεί σύμφωνα με τις διατάξεις του ν.2190/1920, 
όπως ισχύει κάθε φορά, του ν.2860/2000 (άρθρο 24), του 
Καταστατικού (ΦΕΚ 324/Β/27.03.2001) και του παρόντος 
Οργανισμού και Κανονισμού. 

2. Ανώτατο εκτελεστικό όργανο της Εταιρείας είναι ο Δι- 
ευθύνων Σύμβουλος, ο οποίος εκλέγεται από τα μέλη του 
Διοικητικού Συμβουλίου. Ο ΔιευθύνωνΣύμβουλος συμμε¬ 
τέχει στις συνεδριάσεις του Διοικητικού Συμβουλίου με 
δικαίωμα ψήφου και εισηγείταιτα προς συζήτηση θέματα, 
διευθύνει, ελέγχει και συντονίζειτις εργασίες, προΐσταται 
των υπηρεσιών της Εταιρείας και ασκεί τον πειθαρχικό 
έλεγχο στο προσωπικό της. 

3. Το οργανόγραμμα που ακολουθεί παρουσιάζει δια- 
γραμματικάτην οργανωτική δομή και την εσωτερική διάρ¬ 
θρωση της Εταιρείας: 

ΑΡΘΡΟ 3 

ΕΣΩΤΕΡΙΚΗ ΔΙΑΡΘΡΩΣΗ - ΑΡΜΟΔΙΟΤΗΤΕΣ 

1. Η εσωτερική διάρθρωση της Εταιρείας ορίζεται ως 
ακολούθως: 

α. Τομέας Έργων 

β. Τομέας Υποστήριξης 

γ. Τομέας Διαχείρισης Συστημάτων 

δ. Τομέας Διοίκησης - Διαχείρισης 

ε. Γραμματέας Δ.Σ. - Γραμματεία Διοίκησης 

στ. Γραφείο Προγραμματισμού 

ζ. Νομικός Σύμβουλος 

η. Σύμβουλος ελέγχου ποιότητας διαδικασιών 
θ. Σύμβουλος Επικοινωνίας 

2. Αρμοδιότητες 
α. Τομέας Έργων 

Κατάρτιση προγραμματικών συμφωνιών μεταξύ της 
Εταιρείας (Κ.τ.Π ΑΈ.) και των τελικών δικαιούχων του Επι¬ 
χειρησιακού Προγράμματος "Κοινωνία της Πληροφο¬ 
ρίας" για την εκτέλεση χωρίς αντάλλαγμα εκ μέρους της 
Εταιρείας, δράσεων ή μέτρων ευθύνης οποιουδήποτε 
Υπουργείου ή Περιφέρειας ή Ν.Π.Δ.Δ. ή Ν.Π.Ι.Δ., ή της 
Υπηρεσίας διαχείρισης Ε.Π. "Κοινωνίατης Πληροφορίας" 
που χρηματοδοτούνται από το Επιχειρησιακό Πρόγραμ¬ 
μα, συμπεριλαμβανομένων ενεργειών στήριξης τεχνικής 
βοήθειας. 

Αναλυτικότερα, στο πλαίσιο των ανωτέρω, περιλαμβά¬ 
νονται ιδίως: 

• Η παρακολούθηση, υποστήριξη και εκτέλεση έργων 
και δράσεων των Φορέων του Δημοσίου και του Ευρύτε¬ 
ρου Δημοσίου Τομέα. 

• Η παρακολούθηση και εκτέλεση δράσεων χρηματο¬ 
δότησης του Ιδιωτικού Τομέα από το Επιχειρησιακό Πρό¬ 
γραμμα "Κοινωνία της Πληροφορίας" 

• Η διαχείριση δράσεων Τεχνικής Βοήθειας του Επιχει¬ 
ρησιακού Προγράμματος "Κοινωνία της Πληροφορίας" 
κατ' εντολή Υπηρεσίας διαχείρισης Ε.Π. "Κοινωνία της 
Πληροφορίας". 

• Ο έλεγχος της ποιότητας, ο σχεδιασμός και η ανά¬ 
πτυξη των διαδικασιών τυποποίησης, ελέγχου και πιστο¬ 
ποίησης των δράσεων που υλοποιεί η Εταιρεία. 

• Η τεκμηρίωση του συνολικού κόστους κάθε έργου και 
ο προσδιορισμός κόστους - οφέλους από την παραγωγι¬ 
κή του λειτουργία. 

β. Τομέας Υποστήριξης 

Παροχή υποστήριξης προς τους τελικούς δικαιούχους 
και την Υπηρεσία Διαχείρισης του Ε.Π "Κοινωνίατης Πλη¬ 
ροφορίας" στις διαδικασίες προετοιμασίας των επιχειρη¬ 
σιακών σχεδίων δράσης, ένταξης, παρακολούθησης και 
υλοποίησης αυτών και περαιτέρω υποστήριξη για την πα¬ 
ραγωγική λειτουργία τους. 

Αναλυτικότερα, στο πλαίσιο των ανωτέρω, περιλαμβά¬ 
νονται ιδίως: 

• Η προετοιμασία των διαγωνισμών, περιλαμβανομέ- 
νου και του καθορισμού των απαιτούμενων προδιαγρα¬ 
φών. Η κατάρτιση των τευχών προκήρυξης, η διενέργεια 
των διαγωνισμών και η αξιολόγηση των προσφορών. 

• Η κατάρτιση των σχετικών συμβάσεων, η παρακο¬ 
λούθηση της εκτέλεσής τους και οι τυχόν τροποποιήσεις 
τους. 

• Η μέριμνα για την ανάπτυξη μεθοδολογιών και προ¬ 
τύπων σχετικά με τα ανωτέρω θέματα και ο σχεδιασμός 
τους. 


• Η δημιουργία και τήρηση Μητρώων. 

• Ο έλεγχος της ποιότητας των διαδικασιών και των πα¬ 
ραδοτέων βάσει των σχετικών συμβάσεων. 

• Η διάθεση εργαλείων διαχείρισης και η κατάρτιση του 
προσωπικού για την Υπηρεσία Διαχείρισης του Ε.Π. "Κοι¬ 
νωνία της Πληροφορίας" 

γ. Τομέας Διαχείρισης Συστημάτων 

Η διαχείριση και παραγωγική λειτουργία συστημάτων 
Πληροφορικής και επικοινωνίας της Δημόσιας Διοίκησης 
βάσει απόφασης παραχώρησης του Υπουργού Εσωτερι¬ 
κών, Δημόσιας Διοίκησης και Αποκέντρωσης. 

Η ετοιμασία και τυποποίηση εσωτερικού κανονιστικού 
πλαισίου για την κατάρτιση αποφάσεων παραχώρησης 
στην Εταιρεία της διαχείρισης και παραγωγικής λειτουρ¬ 
γίας συστημάτων πληροφορικής και επικοινωνίας της Δη¬ 
μόσιας Διοίκησης. 

Αναλυτικότερα, στο πλαίσιο των ανωτέρω, περιλαμβά¬ 
νονται ιδίως: 

• Η ανάληψη της διαχείρισης συστημάτων πληροφορι¬ 
κής και επικοινωνίας της Δημόσιας Διοίκησης. 

• Η ευθύνη της παραγωγικής τους λειτουργίας. 

• Η επεξεργασία και ανάπτυξη των απαιτούμενων όρων 
και προϋποθέσεων με σκοπό τη διαμόρφωση προτύπων 
για την κατάρτιση των συμβάσεων παραχώρησης. 

δ. Τομέας Διοίκησης - Διαχείρισης 

Διοικητικές, λογιστικές και χρηματοοικονομικές λει¬ 
τουργίες. Οργάνωση και λειτουργία εσωτερικού συστή¬ 
ματος πληροφορικής και επικοινωνιών. 

Αναλυτικότερα, στο πλαίσιο των ανωτέρω, περιλαμβά¬ 
νονται ιδίως: 

• Η διοικητική μέριμνα και στήριξη των λειτουργιών της 
Εταιρείας. 

• Η διοίκηση του ανθρώπινου δυναμικού. 

• Η υποστήριξη της επιλογής και της αξιολόγησης του 
προσωπικού της Εταιρίας. 

• Ο οικονομικός προγραμματισμός και η κατάρτιση 
προϋπολογισμού. 

• Η παρακολούθηση των κέντρων κόστους και η έγκαι¬ 
ρη ενημέρωση των αρμοδίων στελεχών ή της Διοίκησης 
της Εταιρείας. 

• Η ετοιμασία και διεξαγωγή των διαδικασιών προμή¬ 
θειας αγαθών και υπηρεσιών για τις ανάγκες της Εταιρεί¬ 
ας. 

• Η λογιστική και ταμειακή λειτουργία, περιλαμβανομέ- 
νων και θεμάτων φορολογίας. 

• Η μέριμνα για τον σχεδίασμά, οργάνωση και λειτουρ¬ 
γία εσωτερικού πληροφοριακού συστήματος, περιλαμ- 
βανομένων και των επικοινωνιών. 

• Η γραμματειακή υποστήριξη της Εταιρείας (διαχείρι¬ 
ση εισερχόμενης και εξερχόμενης αλληλογραφίας, τήρη¬ 
ση πρωτοκόλλου, γενικού αρχείου, δακτυλογράφησης 
κειμένων, χρήση φωτοτυπικού, λειτουργία τηλεφωνικού 
κέντρου, συσκευών τηλεομοιοτυπίας). 

ε. Γ ραμματέας Δ.Σ - Γ ραμματεία Διοίκησης. 

Γ ραμματέας Δ.Σ. 

• Η γραμματειακή υποστήριξη και εξυπηρέτηση του Δι¬ 
οικητικού Συμβουλίου και του/της Προέδρου της Εταιρεί¬ 
ας. 

• Η σύνταξη, υπογραφή καιτήρησητωνπρακτικώντων 
συνεδριάσεων, η έκδοση και διανομή τους στα μέλη του 
Διοικητικού Συμβουλίου ή, όταν απαιτείται, και στα στε¬ 
λέχη της Εταιρείας. 

• Η διευκόλυνση της επικοινωνίας του/της Προέδρου 

τόσο με τα λοιπά όργανα διοίκησης ή με τα στελέχη της 
Εταιρείας, όσο και με τους εκτός αυτής φορείς και πρό¬ 
σωπα. 

Γ ραμματεία Διοίκησης 

• Η γραμματειακή υποστήριξη και εξυπηρέτηση 
του/της Διευθύνοντος Συμβούλου. 

• Η διευκόλυνση επικοινωνίας του/της Διευθύνοντος 
Συμβούλου τόσο με τα λοιπά όργανα διοίκησης ή με τα 
στελέχη της Εταιρείας, όσο και με τους εκτός αυτής φο¬ 
ρείς και πρόσωπα. 

στ. Γ ραφείο Προγραμματισμού 

Παροχή υποστήριξης προς τον/την Διευθύνοντα Σύμ¬ 
βουλο στον προγραμματισμό των δραστηριοτήτων της 
Εταιρίας σε ετήσια ή εξαμηνιαία βάση και στη συνεργασία 
της Εταιρείας με τους τελικούς δικαιούχους και την Υπη¬ 
ρεσία Διαχείρισης του Ε.Π "Κοινωνία της Πληροφορίας". 
Αναλυτικότερα, στο πλαίσιο των ανωτέρω, περιλαμβάνο¬ 
νται ιδίως: 

• Ο προγραμματισμός της υποστήριξης τωντελικών δι¬ 
καιούχων και της υλοποίησης των έργων που έχουν ανα- 
λάβει. 

• Η επεξεργασία και ανάπτυξη σχεδίου υποστήριξης 
τωντελικών δικαιούχωντου Ε.Π. "Κοινωνίατης Πληροφο¬ 
ρίας". 

• Η κατάρτιση, προγραμματικών συμφωνιών μεταξύ 
Εταιρείας και τελικών δικαιούχων για την ανάληψη και 
εκτέλεση απάτην Εταιρεία δράσεων του Επιχειρησιακού 
Προγράμματος. 

• Η κατάρτιση, σχεδίων αποφάσεων παραχώρησης της 
διαχείρισης και παραγωγικής λειτουργίας συστημάτων 
πληροφορικής και επικοινωνιών της Δημόσιας Διοίκησης. 

• Η παρακολούθηση των υποχρεώσεων της Εταιρείας 
προς την Διαχειριστική Αρχή του Επιχειρησιακού Προ¬ 
γράμματος. 

• Η τεχνική υποστήριξη του/της διευθύνοντος συμβού¬ 
λου της Εταιρείας. 

ζ. Νομικός Σύμβουλος 

• Παρέχει νομικές συμβουλές στο Διοικητικό Συμβού¬ 
λιο της Εταιρείας. 

• Συμβουλεύει και καθοδηγεί τις υπηρεσίες της Εται¬ 
ρείας σε νομικής φύσεως ζητήματα που ανακύπτουν κα¬ 
τά την άσκηση των δραστηριοτήτων τους. 

• Εκπροσωπεί την Εταιρεία ενώπιον παντός δικαστηρί¬ 
ου και εξωδίκως ενώπιον οποιοσδήποτε Αρχής ή τρίτου 
για νομικής φύσεως ζητήματα της Εταιρείας. 

η. Σύμβουλος ελέγχου ποιότητας διαδικασιών 

• Οργάνωση και εκτέλεση τακτικών και έκτακτων ελέγ¬ 
χων των λειτουργιών και δραστηριοτήτων της Εταιρείας. 

• Κατάρτιση εκθέσεων ελέγχου και ενημέρωσης των 
οργάνων διοίκησης της Εταιρείας. 

θ. Σύμβουλος επικοινωνίας 

• Σχεδιασμός της προβολής και δημοσιότητας της 
Εταιρείας. Εκτέλεση και παρακολούθηση ενεργειών προ¬ 
βολής και δημοσιότητας των σημαντικότερων δραστη¬ 
ριοτήτων της Εταιρείας. 

ΘΕΣΗ ΕΡΓΑΣΙΑΣ 

1. Υπεύθυνος/η Τομέα Έργων 


• Διαχείριση των σχέσεων της Εταιρείας με τον ηλε¬ 
κτρονικό και έντυπο τύπο. 

• Ενημέρωση των αρμοδίων οργάνων της Εταιρείας με 
δημοσιεύματα που αφορούν την Εταιρεία ή σχετίζονται 
με θέματα που ενδιαφέρουν την Εταιρεία. 

• Μέριμνα για τις δημοσιεύσεις της Εταιρείας και για 
την κατάρτιση ενημερωτικών εντύπων ή εκδόσεων της 
Εταιρείας. 

• Διοργάνωση συνεδρίων, σεμιναρίων, ημερίδων, συ¬ 
μποσίων ή άλλων εκδηλώσεων με σκοπό την προβολή του 
έργου και την ανάπτυξη των δραστηριοτήτων της Εται¬ 
ρείας ή τηνπροώθηση και διάχυση πληροφόρησης στους 
ενδιαφερομένους σε θέματα πληροφορικής και επικοινω¬ 
νιών που εμπίπτουν στο πεδίο δραστηριότητας της Εται¬ 
ρείας. 

ΑΡΘΡΟ 4 

ΑΡΙΘΜΟΣ ΠΡΟΣΩΠΙΚΟΥ ΚΑΙ ΠΡΟΣΟΝΤΑ 
1.0 αριθμός του προσωπικού της Εταιρείας ορίζεται σε 
εβδομήντα (70) άτομα, που ενδεικτικά κατανέμονται στις 
οριζόμενες στο άρθρο 3 του παρόντος οργανικές μονά¬ 
δες ως ακολούθως: 

1.1 Τομείς Έργων, Υποστήριξης και Διαχείρισης Συστη¬ 
μάτων 

• Υπεύθυνοι των Τομέων 
[άτομα τρία (3)] 

• Στελέχη των Τομέων 
[άτομα τριάντα οκτώ (38)] 

• Γ ραμματειακό προσωπικό 
[άτομα δέκα (10)] 

1.2 Τομέας Διοίκησης-Διαχείρισης 

• Υπεύθυνος Τομέα 
[άτομα ένα (1)] 

• Στελέχη του Τομέα 
[άτομα πέντε (5)] 

• Γ ραμματειακό προσωπικό 
[άτομα τρία (3)] 

1.3 Γ ραφείο Νομικού Συμβούλου 

• Εξωτερικός Συνεργάτης 

1.4 Γ ραφείο Ελέγχου Ποιότητας Διαδικασιών 

• Εξωτερικός Συνεργάτης 

1.5 Γ ραφείο Επικοινωνίας 

• Εξωτερικός Συνεργάτης 

1.6 Γ ραμματέας Δ.Σ - Γ ραμματεία Διοίκησης 
[άτομα τέσσερα (4)] 

1.7 Γ ραφείο Προγραμματισμού 

• Στελέχη του Γ ραφείου 
[άτομα πέντε (5)] 

• Γ ραμματειακό προσωπικό 
[άτομα ένα (1)] 

2. Το προσωπικό κατανέμεται στις οργανωτικές μονά¬ 
δες με απόφαση του Διευθύνοντα Συμβούλου της Εται¬ 
ρείας ανάλογα με τα τυπικά προσόντα και τις ανάγκες της 
εταιρίας. 

3. Τα ελάχιστα γενικά προσόντα που απαιτούνται για 
την κάλυψη των θέσεων εργασίας της Εταιρείας είναι τα 
εξής: 


ΠΡΟΣΟΝΤΑ ΠΡΟΣΩΠΙΚΟΥ 

Στέλεχος πανεπιστημιακής εκπαίδευσης με εμπειρία σε θέματα στρατηγικού προ¬ 
γραμματισμού, διαχείρισης προγραμμάτων και έργων του τομέα της πληροφορι¬ 
κής. Πολύ καλή γνώση αγγλικής ή γαλλικής γλώσσας. 

2. Στέλεχος Τομέα Έργων ή Τομέα 
Υποστήριξης ή Τομέα Διαχείρισης 
Συστημάτων ή Γραφείου 


3. Υπεύθυνος/η Τομέα Υποστήριξης 


4. Υπεύθυνος/η Τομέα Διαχείρισης 
Συστημάτων 

5. Υπεύθυνος/η Τομέα Διοίκησης - 
Διαχείρισης 

6. Στέλεχος Τομέα Διοίκησης - 
Διαχείρισης 


7. Γραμματειακό προσωπικό 


Στέλεχος πανεπιστημιακής ή τεχνολογικής εκπαίδευσης με εμπειρία σε 
θέματα διαχείρισης Προγραμματισμού προγραμμάτων και έργων Δημόσιο ή 
και Ιδιωτικού Τομέα ή/και σε θέματα Διαχείρισης Κοινοτικών Προγραμμάτων 
ή/και Δράσεων Τεχνικής Βοήθειας Επιχειρησιακών Προγραμμάτων, ή/και σε 
θέματα διαδικασιώντυποποίησης, ελέγχου και πιστοποίησης ή/και σημαντική 
εμπειρία σε διαγωνισμούς προμήθειας αγαθών και υπηρεσιών ή/και σε θέμα¬ 
τα Παρακολούθησης των Συμβάσεων και σε θέματα Μεθοδολογιών και Προ¬ 
τύπων, ή/και σε θέματα ελέγχων (ΑυάίΙίηρ), ποιότητας (ηυαΝΙγ οοιίΙιόΙ και 35- 
5ϋΓ3Π0θ) ή/και ανάπτυξης και λειτουργίας πληροφοριακών συστημάτων ή/και 
εμπειρία στην αξιολόγηση και επιλογή εξοπλισμού (Ιΐ3ΐ'άνν3ΐ·θ και δοίΙνναΓθ). 
Πολύ καλή γνώση αγγλικής ή γαλλικής γλώσσας. 

Στέλεχος πανεπιστημιακής εκπαίδευσης με εμπειρία σε θέματα διαχείρισης 
έργων, διαγωνισμών και συμβάσεων. Πολύ καλή γνώση αγγλικής ή γαλλικής 
γλώσσας. 

Στέλεχος πανεπιστημιακής εκπαίδευσης του κλάδου πληροφορικής με εμπει¬ 
ρία στη διαχείριση και λειτουργία συστημάτων πληροφορικής. Πολύ καλή 
γνώση αγγλικής ή γαλλικής γλώσσας. 

Στέλεχος πανεπιστημιακής εκπαίδευσης με εμπειρία σε θέματα διαχείρισης 
ανθρώπινων πόρων ή/και επιλογής προσωπικού ή/και οικονομικών ή/και πλη¬ 
ροφορικής. Πολύ καλή γνώση αγγλικής ή γαλλικής γλώσσας. 

Στέλεχος πανεπιστημιακής ή τεχνολογικής εκπαίδευσης με εμπειρία σε θέ¬ 
ματα διαχείρισης ανθρώπινων πόρων, επιλογής προσωπικού ή/ και σε συστή¬ 
ματα πληροφορικής ή/και επαγγελματική εμπειρία στην αξιολόγηση και επι¬ 
λογή εξοπλισμού (ΙιβΓάννΒΓθ και 5θίΙ\Λ/3Γθ) , ή/ και στη διοίκηση επιχειρήσεων 
και εμπειρία σε θέματα πΐΗΠΒρθπηθηί και λογιστικής, προμηθειών ή/και στη 
διαχείριση Κοινοτικών Προγραμμάτων. Πολύ καλή γνώση αγγλικής ή γαλλι¬ 
κής γλώσσας. 

Προσωπικό με διοικητικές σπουδές ή και εμπειρία σε οργάνωση γραφείου 
(διαχείριση εισερχόμενης και εξερχόμενης αλληλογραφίας, τήρηση πρωτο¬ 
κόλλου, γενικού αρχείου, δακτυλογράφησης κειμένων, χρήση φωτοτυπικού, 
λειτουργία τηλεφωνικού κέντρου, συσκευών τηλεομοιοτυπίας). Επίσης καλή 
γνώση χρήσης ηλεκτρονικού υπολογιστή και αγγλικής ή γαλλικής γλώσσας. 


Οι θέσεις εργασίας όπως περιγράφονται ανωτέρω στα 
σημεία ένα (1) έως και έξι (6) αφορούν επιστημονικό προ¬ 
σωπικό και για την πρόσληψή του έχουν εφαρμογή οι δια¬ 
τάξεις του άρθρου 24 παρ. 10 του ν.2860/14-11-2000 
(ΦΕΚ 251 Α’) σε συνδυασμό με τις διατάξεις των παρα¬ 
γράφων 1 και 3 του άρθρου 8 του καταστατικού της ΜΟΔ 
Α.Ε όπως αυτό καθορίζεται με την παρ. 3 του άρθρου τρί¬ 
του του ν.2372/1996 (ΦΕΚ 29 Α’). 

Οι θέσεις εργασίας όπως περιγράφονται ανωτέρω στο 
σημείο επτά (7) αφορούν διοικητικό προσωπικό και για 
την πρόσληψή του εφαρμόζονται οι διατάξεις του 
ν.2190/1994. 

4. Πέραν των στελεχών που θα καταλάβουν τις θέσεις 
εργασίας των προηγουμένων παραγράφων, με απόφαση 
του Προέδρου του Διοικητικού Συμβουλίου της Εταιρίας 
μπορεί να προσλαμβάνονται μέχρι τρεις (3) ελευθέρως 
ανακλητοί υπάλληλοι (Άρθρο 14, παρ. 2, ια του 
ν.2190/94), οι οποίοι/ες θα απασχολούνται σε θέματα 


υποστήριξης του Διευθύνοντα Συμβούλου και του Δ.Σ.. Οι 
υπάλληλοι αυτοί/ες υπόκεινται στις διατάξεις του παρό¬ 
ντος κανονισμού ως προς τα προσόντα και τις αμοιβές 
τους. Η σύμβαση εργασίας των υπαλλήλων αυτών μπορεί 
να καταγγέλλεται ελευθέρως οποτεδήποτε και σε κάθε 
περίπτωση λήγει αυτοδικαίως με την αποχώρηση απάτην 
Εταιρία του/της Διευθύνοντος Συμβούλου. Τα καθήκοντα 
του νομικού συμβούλου ανατίθενται με απόφαση του Δ.Σ 
της εταιρίας, σε νομικό σύμβουλο - δικηγόρο, τα ειδικό¬ 
τερα προσόντα του/της οποίου/ας καθορίζονται με από¬ 
φαση του Δ.Σ. Επίσης καθήκοντα στο/στη σύμβουλο 
ελέγχου ποιότητας διαδικασιών και στο/στη σύμβουλο 
επικοινωνία ανατίθενται με απόφαση του Δ.Σ της εται¬ 
ρίας, σε εξωτερικούς συνεργάτες, τα προσόντα των οποί¬ 
ων ορίζονται με απόφαση του Δ.Σ. 

5. Η ελάχιστη αναγκαία επαγγελματική εμπειρία των 
στελεχών για τις θέσεις εργασίας απεικονίζεται στον κα¬ 
τωτέρω πίνακα: 


θέσεις Εργασίας 


Υπεύθυνοι Τομέων 
Στελέχη 


Έτη συνολικής 
επαγγελματικής εμπειρίας 


8 

3 


Έτη επαγγελματικής 
εμπειρίας σχετικά με το 
αντικείμενο της θέσης 
εργασίας 
4 
2 


Έτη διευθυντικής 
εμπειρίας σε ανάλογη 
θέση εργασίας 

2 


Τα έτη διευθυντικής εμπειρίας συμπεριλαμβάνονται 
στα έτη επαγγελματικής εμπειρίας. 

Πρόσθετα ή/και επιπλέον προσόντα καθώς και εξειδί- 


κευση, των κατά τα ανωτέρω οριζομένων, είναι δυνατόν 
να ζητούνται, ανάλογα με τις ειδικότερες ανάγκες της 
Εταιρείας, με τις σχετικές προκηρύξεις. 

ΑΡΘΡΟ 5 

ΟΡΟΙ ΠΡΟΣΛΗΨΗΣ 

1. Οι θέσεις του προηγουμένου άρθρου καλύπτονται με 
πρόσληψη προσωπικού. Είναι δυνατόν να αποσπαστεί 
προσωπικό από τον Δημόσιο ή τον ευρύτερο δημόσιο το¬ 
μέα όπως αυτός καθορίζεται στο άρθρο 1 του 
ν.2000/1991 όπως ίσχυε κατά την πρώτη εφαρμογή του, 
πουκατέχειτατυπικά και ουσιαστικά προσόντα του προη¬ 
γούμενου άρθρου. Για όσο χρόνο υπηρετεί στην Εταιρεία 
αποσπασμένο προσωπικό δεν καλύπτεται με πρόσληψη 
ίσος αριθμός θέσεων, αντίστοιχων προσόντων. 

2. Η πρόσληψη του προσωπικού γίνεται ύστερα από δη¬ 
μόσια προκήρυξη με σύμβαση ιδιωτικού δικαίου τριών 
ετών ύστερα από απόφαση του Διοικητικού Συμβουλίου. 
Οι συμβάσεις αυτές μπορούν να ανανεώνονται για ίσο 
χρονικό διάστημα, μία ή περισσότερες φορές με αποφά¬ 
σεις του Διοικητικού Συμβουλίου ύστερα από αντικειμενι¬ 
κή αξιολόγηση της απόδοσης κάθε συμβασιούχου, απο¬ 
κλεισμένης της ανανέωσής τους για αόριστο χρόνο ή της 
μετατροπής τους σε συμβάσεις αορίστου χρόνου. 

3. Η απόσπαση προσωπικού στην Εταιρεία γίνεται με 
κοινή απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης και του Υπουργού στον οποίο 
υπάγεται ή από τον οποίο εποπτεύεται η υπηρεσία από 
την οποία αποσπάται ο/η υπάλληλος για χρονικό διάστη¬ 
μα δύο (2) ετών που μπορεί να παρατείνεται μία ή περισ¬ 
σότερες φορές για ίσο χρονικό διάστημα. Οι αποσπώμε- 
νοι/ες από το Δημόσιο ή τον Ευρύτερο Δημόσιο Τομέα 
μπορούν να λαμβάνουν το σύνολο των αποδοχών τους 
από την υπηρεσία από την οποία προέρχονται με τα πό¬ 
σης φύσεως γενικά ή ειδικά επιδόματα της οργανικής 
τους θέσης. Με την απόφαση απόσπασης θα καθορίζεται 
εάν οι αποσπασμένοι υπάλληλοι θα συνεχίσουν να λαμ¬ 
βάνουν αποδοχές από την υπηρεσία που προέρχονται. 
Με τη λήξη του χρόνου της απόσπασης και εφ’ όσον δεν 
παραταθεί η απόσπαση ο/η υπάλληλος επιστρέφει αυτο¬ 
δικαίως στην υπηρεσία που ανήκει οργανικά, όπως επί¬ 
σης και όταν ανακληθεί η απόσπασή του/της στην Εται¬ 
ρεία. Ο χρόνος υπηρεσίας των αποσπώμενων στην Εται¬ 
ρεία θεωρείται ως χρόνος υπηρεσίας στο φορέα που 
ανήκουν οργανικά για όλες τις συνέπειες. 

4. Η πρόσληψη σε οποιαδήποτε θέση εργασίας της 
Εταιρείας γίνεται υπό την απαραίτητη προϋπόθεση ότι 
ο/η υποψήφιος/α κατέχει τα ειδικά τυπικά προσόντα που 
ορίζονται στο άρθρο 3 του παρόντος και τα γενικά τυπικά 
προσόντα που καθορίζονται στην παράγραφο 5 του άρ¬ 
θρου αυτού. Το Διοικητικό Συμβούλιο καταγγέλλει τη 
σύμβαση εργασίας, αν μετά την πρόσληψη διαπιστωθεί 
ότι ο/η προσληφθείς/σα δεν έχει τα απαιτούμενα τυπικά 
και ειδικά προσόντα. 

5. Τα γενικά προσόντα πρόσληψης σε οποιαδήποτε θέ¬ 
ση εργασίας της Εταιρείας ορίζονται ως ακολούθως: 

5.1. Να μην έχει στερηθεί των πολιτικών του/της δικαιω¬ 
μάτων. 

5.2. Να μη διώκεται και να μην έχει καταδικασθεί για κα¬ 
κούργημα ή από δόλο πλημμέλημα για τα οποία απειλεί¬ 
ται ποινή φυλακίσεως άνω του έτους ή να μην έχει κατα- 
δικασθεί σε ποινή άνω των έξι μηνών. 

5.3. Να διαθέτει υγεία και τη φυσική καταλληλότητα για 
την άσκηση των καθηκόντων της θέσης εργασίας για την 
οποία προσλαμβάνεται. 

5.4. Να έχει εκπληρώσει την στρατιωτική του υπηρεσία 


ή να έχει νόμιμα απαλλαγεί από αυτήν. Να μην είναι ανυ¬ 
πότακτος ή να μην έχει καταδικασθεί τελεσίδικα για λιπο¬ 
ταξία. 

Πριν από την υπογραφή των συμβάσεων εργασίας θα 
προσκομίζονται απαραίτητα από τους/τις υποψηφίους, 
επικυρωμένα τα δικαιολογητικά πρόσληψής τους. 

6. Για την επιλογή του προσωπικού της Εταιρείας ακο¬ 
λουθείται η εξής γενική διαδικασία: 

α) Προκήρυξη θέσεων ως εξής: 

• Προκήρυξη θέσεων εργασίας. 

• Υποβολή αιτήσεων με βιογραφικό σημείωμα. 

• Έλεγχος τυπικών προσόντων και κατάρτιση καταλό¬ 
γου υποψηφίων για κάθε θέση εργασίας ή για ομάδα 
όμοιων θέσεων εργασίας. 

• Διενέργεια συνεντεύξεων με τους/τις υποψήφιους αυ- 
τούς/ες για την αξιολόγηση των ουσιαστικών τους προσό¬ 
ντων από Επιτροπή την οποία ορίζειτο Δ.Σ. Η επιτροπή δεν 
είναι υποχρεωμένη να καλέσει σε συνέντευξη το σύνολο 
των υποψηφίων, αλλά εκείνους/ες που αξιολογούνται από 
άποψη τυπικών προσόντων και των εν γένει στοιχείων του 
φακέλου καθενός/καθεμιάς, επικρατέστεροι/ες των λοι¬ 
πών. 

• Κατάρτιση απάτην Επιτροπή Αξιολόγησης καταλόγου 
στελεχώντα οποία πληρούν τα τυπικά και ουσιαστικά προ¬ 
σόντα των θέσεων οι οποίες έχουν προκηρυχθεί. Ο κατά¬ 
λογος αυτός μπορεί να περιέχει περισσότερους/ες υπο- 
ψήφιους/ες από τον αριθμό των θέσεων που έχουν προ¬ 
κηρυχθεί. Με απόφαση του Δ.Σ ορίζεται ο αριθμός των 
θέσεων του καταλόγου και η χρονική διάρκεια ισχύος του. 

β) Επιλογή από εν ισχύ κατάλογο ως εξής: 

• Επικοινωνία με τους υπόλοιπους/ες υποψηφίους/ες 
του καταλόγου, για στελέχη και προσωπικό της ίδιας κα¬ 
τηγορίας 

• Εκδήλωση ενδιαφέροντος με επιστολή προς την Εται¬ 
ρεία 

Σε κάθε περίπτωση, η τελική επιλογή των στελεχών γί¬ 
νεται με βάση τον κατάλογο επιλογής και σύ μφωνα με την 
παρ. 10 του άρθρου αυτού. 

Οι λεπτομέρειες των διαδικασιών επιλογής του προσω¬ 
πικού ρυθμίζονται με αποφάσεις του Δ.Σ. της Εταιρείας. 

Οι υποψήφιοι/ες για πρόσληψη υποχρεούνται να δηλώ¬ 
σουν την ακρίβεια των στοιχείων που αναγράφονται στα 
βιογραφικό με υπεύθυνη δήλωση. 

7. Το περιεχόμενο των προκηρύξεων για όλες τις κατη¬ 
γορίες θέσεων εργασίας εγκρίνεται από το Διοικητικό 
Συμβούλιο της Εταιρείας. Η προκήρυξη για την πλήρωση 
των θέσεων εργασίας γίνεται με ευθύνη του Τομέα Διοί- 
κησης-Διαχείρισης. Η προκήρυξη περιλαμβάνει την πλή¬ 
ρη περιγραφή των θέσεων και σύντομη περιγραφή των 
καθηκόντων. Οι προκηρύξεις δημοσιεύονται σε τρεις (3) 
τουλάχιστον εφημερίδες μεγάλης κυκλοφορίας, από τις 
οποίες δύο (2) των Αθηνών και μία (1) της Θεσσαλονίκης. 
Η συγκέντρωση των αιτήσεων των υποψηφίων γίνεται με 
ευθύνη του Τομέα Διοίκησης-Διαχείρισης. 

8. Η κατάρτιση των καταλόγων επιλογής των υποψη¬ 
φίων γίνεται από Επιτροπή που ορίζεται από το Διοικητι¬ 
κό Συμβούλιο της Εταιρείας για όλεςτις θέσεις εργασίας. 

9. Ειδικά γιατις θέσειςτωνΥπευθύνωνΤομέωντης Εται¬ 
ρείας, οι συνεντεύξεις με τους /τις υποψηφίους γίνονται 
από Επιτροπή η οποία ορίζεται από το Διοικητικό Συμ¬ 
βούλιο και απαρτίζεται από μέλη του Δ.Σ. και από το/τη Δι- 
ευθύνοντα Σύμβουλο. Το Διοικητικό Συμβούλιο μπορεί να 

ορίζει και έναν/μία εμπειρογνώμονα για την υποστήριξη 
των εργασιών της Επιτροπής. 

10. Οι αποφάσεις επιλογής λαμβάνονται από τα παρα¬ 
κάτω διοικητικά όργανα: 

• Από το Διοικητικό Συμβούλιο της Εταιρείας για τις θέ¬ 
σεις των Υπευθύνων των Τομέων της Εταιρείας. 

• Από τον Διευθύνοντα Σύμβουλο για όλες τις άλλες 
θέσεις. 

11. Με απόφαση του Διοικητικού Συμβουλίου είναι δυ¬ 
νατή η χρησιμοποίηση των υπηρεσιών εξειδικευμένων 
Εταιρειών Συμβούλων κατά τη διαδικασία και κατάρτιση 
καταλόγων επιλογής προσωπικού της. 

12. Οι ρυθμίσεις που αφορούν την διαδικασία προσλή¬ 
ψεων και αναφέρονται στις παραγράφους 6 έως και 11 
του παρόντος άρθρου δεν ισχύουν για το διοικητικό και 
βοηθητικό προσωπικό, για την πρόσληψη του οποίου 
εφαρμόζονται οι διατάξεις του ν.2190/1994 όπως ισχύουν 
κάθε φορά. 

ΑΡΘΡΟ 6 

ΜΙΣΘΟΛΟΓΙΚΗ ΕΞΕΛΙΞΗ ΠΡΟΣΩΠΙΚΟΥ- 
ΣΥΝΑΦΗ ΘΕΜΑΤΑ 

1. Το προσωπικό της Εταιρείας κατατάσσεται σε τρεις 
μισθολογικές βαθμίδες, Υπεύθυνος Τομέα, Στέλεχος Το¬ 
μέα και Διοικητικό Βοηθητικό Προσωπικό. Η κάθε βαθμί¬ 
δα κυμαίνεται μεταξύ κατωτέρου και ανωτέρου ορίου, 
που καθορίζονται με απόφαση του Διοικητικού Συμβουλί¬ 
ου ύστερα από εισήγηση του Διευθύνοντος Συμβούλου. 

2. Κάθε υπάλληλος που προσλαμβάνεται στην Εταιρεία 
κατατάσσεται σε μισθολογική βαθμίδα και λαμβάνει μι¬ 
σθό που καθορίζεται με απόφαση του Δ.Σ. της Εταιρείας, 
ανάλογα με τα προσόντα του/της, τις ευθύνες, τα καθή¬ 
κοντα και τις ειδικότερες απαιτήσεις κάθε θέσης εργα¬ 
σίας, ύστερα από εισήγηση του/της Διευθύνοντος Συμ¬ 
βούλου. Η χορήγηση ανώτερης μισθολογικής βαθμίδας ή 
η αύξηση των αποδοχών εντός του εύρους της ίδιας μι- 
σθολογικής βαθμίδας, γίνεται με απόφαση του Δ.Σ. ύστε¬ 
ρα από εισήγηση του Διευθύνοντος Συμβούλου με βάση 
το σύστημα αξιολόγησης. 

3. Ειδικώς, καθ' όσον αφορά στους/στις αποσπώμε- 
νους/ες στην Εταιρεία υπαλλήλους του Δημοσίου ή του 
ευρύτερου Δημοσίου τομέα, το Δ.Σ. της Εταιρείας με αι¬ 
τιολογημένη απόφασή του τους κατατάσσει στα μισθο- 
λογικά κλιμάκια της προηγούμενης παραγράφου. Τυχόν 
διαφορά μεταξύ των αποδοχών της θέσης από την οποία 
αποσπάστηκαν και των αποδοχών που προβλέπονται στο 
μισθολογικό κλιμάκιο που κατατάχθηκαν καλύπτεται από 
την Εταιρεία. 

4. Για τη βελτίωση της απόδοσης των υπαλλήλων: 

α) Η Εταιρεία μπορεί να θεσπίζει συγκεκριμένα κίνητρα 
είτε χρηματικά είτε άλλης μορφής ή και τα δύο, σε συ¬ 
νάρτηση με την επίτευξη συγκεκριμένων στόχων. Ταχρη¬ 
ματικά κίνητρα χορηγούνται στο προσωπικό της Εταιρεί¬ 
ας ως εφάπαξ αμοιβή στο τέλος κάθε έτους. Το είδος των 
κινήτρων, το ύψος των χρηματικών κινήτρων και ο τρόπος 
κατανομής τους καθορίζονται με αποφάσεις του Δ.Σ. 
ύστερα από εισήγηση του Διευθύνοντος Συμβούλου. Κρι¬ 
τήριο για την κατανομή των κινήτρων αποτελεί η απόδο¬ 
ση κάθε υπαλλήλου σε συγκεκριμένη χρονική περίοδο, 
όπως αυτή προκύπτει από το σύστημα αξιολόγησης προ¬ 
σωπικού σε συνδυασμό με το βαθμό επίτευξης των στό¬ 
χων που είχαν τεθεί. 

β) Κοινωνικά κίνητρα και τεχνολογικές διευκολύνσεις 


για την διαμόρφωση ευνοϊκότερου περιβάλλοντος εργα¬ 
σίας 

5. Με απόφαση του Δ.Σ. της Εταιρείας καθορίζονται οι 
αποζημιώσεις που καταβάλλονται στο προσωπικό για 
εκτός έδρας εργασία και για την κάλυψη των δαπανών 
στις οποίες αυτό υποβάλλεται. 

ΑΡΘΡΟ 7 

ΑΞΙΟΛΟΓΗΣΗ ΠΡΟΣΩΠΙΚΟΥ 

1. Το προσωπικό της Εταιρείας αξιολογείται ετησίως με 
βάση συγκεκριμένο Σύστημα Αξιολόγησης. 

2. Το πρώτο εξάμηνο της εργασίας κάθε νέου προ¬ 
σλαμβανόμενου στελέχους θεωρείται δοκιμαστικό. Η συ¬ 
νέχιση της εργασιακής του σχέσεως εξαρτάται από τη θε¬ 
τική αξιολόγηση της απόδοσής του που διαπιστώνεται με 
βάση το Σύστημα Αξιολόγησης Προσωπικού της Εταιρεί¬ 
ας. 

3. Το Σύστημα Αξιολόγησης του Προσωπικού περιλαμ¬ 
βάνει ως κριτήρια τις ιδιότητες εκείνες που διακρίνουν 
τους/τις υπαλλήλους από άποψη ατομικής απόδοσης και 
επαγγελματικής συμπεριφοράς. Η αξιολόγηση βάση των 
κριτηρίων αυτών θα γίνεται με την συμπλήρωση ετησίως 
Ατομικού Δελτίου Αξιολόγησης. Ειδικότερα για τους/τις 
νεοπροσλαμβανόμενους/νες η συμπλήρωση του δελτίου 
αυτού γίνεται μετά το πέρας του πρώτου εξαμήνου της 
εργασίας τους. Κάθε υπάλληλος αξιολογείται από 
τον/την προϊστάμενο της οργανωτικής μονάδας που ερ¬ 
γάζεται και σε κάθε περίπτωση από τον/την Διευθύνοντα 
Σύμβουλο της Εταιρείας. 

4. Κάθε εργαζόμενος/η δικαιούται να ενημερώνεται επί 
της προσωπικής του/ης αξιολόγησης. 

5. Η εξειδίκευση των κριτηρίων και οι διαδικασίες εφαρ¬ 
μογής του Συστήματος Αξιολόγησης αποφασίζονται από 
το Διοικητικό Συμβούλιο μετά από εισήγηση του/της Δι- 
ευθύνοντος Συμβούλου. 

ΑΡΘΡΟ 8 

ΠΕΙΘΑΡΧΙΚΟΣ ΕΛΕΓΧΟΣ 

1. Πειθαρχικό παράπτωμα αποτελεί κάθε παράβαση 
του υπηρεσιακού καθήκοντος, με πράξη ή παράλειψη, 
που οφείλεται σε υπαιτιότητα (δόλο-αμέλεια) του/της 
υπαλλήλου και που μπορεί να καταλογισθεί. Το υπηρε¬ 
σιακό καθήκον προσδιορίζεται τόσο από το περιεχόμενο 
των κανονισμών, των γενικών ή ειδικών οδηγιών που ισχύ¬ 
ουν, των εντολών, γραπτών ή προφορικών που εκδίδονται 
ή δίδονται από ιεραρχικά υπερκείμενα όργανα, όσο και 
από τα συγκεκριμένα καθήκοντα της θέσης εργασίας που 
ο/η υπάλληλος κατέχει ή τα καθήκοντα που του/της έχουν 
ανατεθεί, καθώς και από την αποστολή της Εταιρίας, 
όπως αυτή καθορίζεται στον ιδρυτικό της Εταιρείας νόμο 
και το καταστατικό της. 

2. Τον πειθαρχικό έλεγχο ασκεί ο Διευθύνων Σύμβουλος 
και το Διοικητικό Συμβούλιο της Εταιρείας για όλο το προ¬ 
σωπικό. 

3. Πειθαρχικές ποινές είναι: 

3.1 Η έγγραφη επίπληξη 

3.2 Το πρόστιμο μέχρι 50% των αποδοχών ενός μήνα 

3.3 Η καταγγελία της σύμβασης εργασίας. 

4. Οι πειθαρχικές ποινές επιβάλλονται ανάλογα με την 
βαρύτητα του πειθαρχικού παραπτώματος. Γ ια κάθεπρά- 
ξη ή παράλειψη επιβάλλεται μία ποινή, ανεξάρτητα εάν 
περιέχει τα στοιχεία περισσοτέρων πειθαρχικών παρα¬ 
πτωμάτων. Ο Διευθύνων Σύμβουλος μπορεί να επιβάλει 

όλες τις ποινές της προηγούμενης παραγράφου, πλην 
της πειθαρχικής ποινής της καταγγελίας της σύμβασης 
εργασίας, η οποία επιβάλλεται από το Διοικητικό Συμ¬ 
βούλιο. Αν ο Διευθύνων Σύμβουλος εκτιμά ότι λόγω της 
βαρύτητας του πειθαρχικού παραπτώματος πρέπει να 
επιβληθεί η πειθαρχική ποινή της καταγγελίας της σύμ¬ 
βασης εργασίας, παραπέμπει την υπόθεση στο Διοικητι¬ 
κό Συμβούλιο. Το Διοικητικό Συμβούλιο επιβάλλει οποια¬ 
δήποτε πειθαρχική ποινή. 

5. Τα πειθαρχικά παραπτώματα παραγράφονται σε δύο 
χρόνια από τότε που έγιναν γνωστά σε οποιονδήποτε αρ¬ 
μόδιο πειθαρχικό όργανο. 

6. Η διαδικασία άσκησης του πειθαρχικού ελέγχου πε¬ 
ριλαμβάνει απαραιτήτως την κλήση του/της υπαλλήλου 
σε απολογία και ανάλογα με τη σοβαρότητα της υπόθε¬ 
σης μπορεί να διεξάγεται πριν την κλήση σε απολογία δι¬ 
οικητική εξέταση (ανάκριση). Διοικητική εξέταση μπορεί 
να γίνει και μετά την κλήση σε απολογία, αν διαπιστωθεί 
ανάγκη περαιτέρω διευκρίνισης της υπόθεσης. 

7. Η πειθαρχική δίωξη τελειώνει με την έκδοση έγγρα¬ 
φης απόφασης του αρμοδίου πειθαρχικού οργάνου, η 
οποία είτε απαλλάσσει τον υπάλληλο είτε επιβάλλει πει¬ 
θαρχική ποινή. Η πειθαρχική απόφαση επιδίδεται στον 
υπάλληλο με απόδειξη. 

8. Οι αποφάσεις των πειθαρχικών οργάνων είναι τελει¬ 
ωτικές και αμετάκλητες. 

9. Η εκτέλεση των πειθαρχικών αποφάσεων γίνεται με 
ευθύνη του Τομέα Διοίκησης-Διαχείρισης. 

ΑΡΘΡΟ 9 

ΤΕΛΙΚΕΣ ΔΙΑΤΑΞΕΙΣ 

1. Αν κατά την εφαρμογή του παρόντος οργανισμού και 
κανονισμού δημιουργηθεί αμφιβολία ως προς την έννοια 


διατάξεών του, αυτές ερμηνεύονται και διευκρινίζονται 
με αποφάσεις του Διοικητικού Συμβουλίου. 

2. Οι αρμοδιότητες των οργανικών μονάδων της Εται¬ 
ρείας, όπως καθορίζονται στον παρόντα οργανισμό, είναι 
ενδεικτικές και περιλαμβάνεται σ' αυτές και κάθε άλλη αρ¬ 
μοδιότητα που δεν αναφέρεται ρητά, αλλά εμπίπτει στην 
αποστολή και τους σκοπούς κάθε οργανικής μονάδας. 

3. Με απόφαση του Διοικητικού Συμβουλίου μπορεί να 
ανακατανέμονται ή να επαναπροσδιορίζονται οι θέσεις 
εργασίας χωρίς αύξηση του συνολικού αριθμού του προ¬ 
σωπικού της Εταιρείας. 

4. Η ενεργοποίηση των Τομέων της Εταιρείας θα είναι 
σταδιακή ανάλογα με τις προκύπτουσες ανάγκες. Μέχρι 
την έναρξη λειτουργίας κάθε Τομέα και εάν παραστεί 
ανάγκη άσκησης δραστηριότητας που εμπίπτει στις αρ¬ 
μοδιότητες μη ενεργοποιημένου Τομέα, αντιμετωπίζεται 
από το όργανο που ορίζει ο/η Διευθύνων Σύμβουλος της 
Εταιρείας. 

ΑΡΘΡΟ 10 
ΙΣΧΥΣ 

1. Η ισχύς του παρόντος οργανισμού και κανονισμού 
αρχίζει από την έγκρισή του από τους Υπουργούς Εσωτε¬ 
ρικών, Δημόσιας Διοίκησης και Αποκέντρωσης, και Εθνι¬ 
κής Οικονομίας. 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 10 Οκτωβρίου 2001 

οι ΥΠΟΥΡΓΟΙ 

